Politiet efterlyser denne mand: Bankede 13-årig skoleelev - sn.dk - Forsiden - Storkøbenhavn - Vestegnen
Artiklen: Politiet efterlyser denne mand: Bankede 13-årig skoleelev
Vestegnen - 13. marts 2017 kl. 11:13
Vestegns Politi offentliggør nu overvågningsbilleder af en mand, som begik vold mod en 13-årig dreng på Gadehaveskolen i Høje Taastrup den 19. januar 2017.Manden indfandt sig på skolen, hvor han skubbede den 13-årige dreng i brystet og tildelte ham flere slag i ansigtet.
Politiet har efterforsket sagen siden og det er lykkedes at finde den mand, som voldsmanden fulgtes med. Denne mand er nu sigtet for medvirken til vold og trusler – og derfor sløret på overvågningsbillederne.Det er dog ikke lykkedes politiet at fastlægge identiteten på manden, der slog den 13-årige.- Derfor offentliggør vi nu billederne og håber at offentligheden kan hjælpe os med at identificere voldsmanden, siger efterforskningsleder Jacob Ulrich KroghSignalement:
Mand, ca. 25-30 år, ca. 175 cm høj, almindelig af bygning, mellemøstlig af udseende, brun i huden, kort sort hår, sort fuldskæg, på gerningstidspunktet iført sort eller mørkeblå dunjakke, grå bukser og sorte sko.Kan man genkende manden eller i øvrigt har informationer i sagen, kan Niels Søndergård fra Lokal Efterforskning Vest kontaktes i dagtimerne på 72587825 og ellers er telefonerne åbne hele døgnet hos Københavns Vestegns Politi på 43861448.
Opdateret: kl. 12:59